paragraph_text: Kratka kronika Hrvatskoga Kraljevstva (lat. Chronicon breve Regni Croatiae), poznata i kao Kratka kronologija Hrvatske (Brevis chronologia Croatiae), ranonovovjekovna kronika o prošlosti Hrvatske, koju je 1561. godine napisao franjevac Ivan Tomašić († nakon 1562.). Budući da je zadnje poglavlje kronike pod nazivom De Carniola, posvećeno Kranjskoj, a sam rukopis je pronađen u Ljubljani, vjeruje se da je Tomašić napisao svoju kroniku u tom gradu.